EkBass/fiwiki-20250220-pages-articles huggingface dataset:
Fra den finske frihedskrig 1918

Fra den finske frihedskrig 1918 : Vestarméen on vuonna 1918 ilmestynyt norjalaisen lääkärin Harald Natvigin kuvateos, joka sisältää hänen Suomen sisällissodasta ottamiaan valokuvia. Natvig osallistui sotaan valkoisten puolella Norjan Punaisen ristin lähettämän kenttäsairaalan johtajana, joka seurasi länsiarmeijaa Hämeen rintamalla. Teoksessa on 175 valokuvaa. Natvig saapui Suomeen Tornion kautta heti sodan käynnistyttyä tammikuun lopussa. Helmikuussa Natvig oli Jyväskylän seudulla Keski-Suomessa, jossa hän kuvasi valkoisen armeijan harjoituksia ja paraateja. Maaliskuun alussa Natvig siirtyi kenttäsairaalan mukana rintamalle ja seurasi länsiarmeijan joukkoja muun muassa Länkipohjan, Tampereen ja Lempäälän taisteluissa. Sotatoimien päättymisen jälkeen hän seurasi valkoisten voitonparaatia Helsingissä ja vieraili Suomenlinnan vankileirillä sekä Hangossa, Turussa ja Maarianhaminassa ennen paluutaan Ruotsin kautta kotimaahansa. Kirja sisältää muun muassa Länkipohjan taistelua seuranneena päivänä 17. maaliskuuta otetun kolmen kuvan sarjan kolmentoista punakaartilaisen teloituksesta. Kuvat ovat tunnetuimpia sisällissodan valokuvia. Suurin osa valokuvista on Natvigin ottamia, mutta joukossa on myös muutama sairaanhoitajina palvelleiden Ingrid Skaarin ja Elisabeth Braatenin valokuva. Kirja julkaistiin Norjassa syksyllä 1918. Teoksen myynnistä saadut tulot lahjoitettiin sotainvalidien ja kaatuneitten perheitten hyväksi. == Lähteet == == Aiheesta muualla == *Fra den finske frihedskrig 1918 -kirjan digitoitu versio (PDF) Tanskan kuninkaallinen kirjasto. * Luokka:Kuvateokset Luokka:Vuoden 1918 kirjat Luokka:Suomen sisällissota
Griswold vastaan Connecticut

Griswold vastaan Connecticut () on Yhdysvaltain korkeimman oikeuden päätös vuodelta 1965, joka laillisti ehkäisyvälineiden käytön aviopareille. Connecticutin osavaltiossa oli vuodesta 1879 lähtien ollut voimassa laki, joka kielsi kaikenlaisten ehkäisyvälineiden käytön. Paikallisen Planned Parenthood -järjestön johtaja Estelle Griswold ja gynekologi C. Lee Buxton oli tuomittu lain perusteella: he olivat vuonna 1961 avanneet ehkäisyklinikan tarkoituksenaan haastaa kyseinen laki. Tuomio vahvistettiin osavaltion ylimmässä oikeudessa, ja tuomitut valittivat liittovaltion korkeimpaan oikeuteen.Hall, s. 408.Epstein & Walker, s. 401. Korkein oikeus kumosi osavaltion langettaman tuomion äänin 7–2. Oikeuden lausunnon kirjoitti William O. Douglas, ja sen mukaan yksityisyys on perustuslain suojelema oikeus, vaikkei sitä perustuslaissa nimenomaisesti mainitakaan. Täten ehkäisykielto rikkoi avioparien oikeutta yksityisyyteen. Tuomarit Hugo Black ja Potter Stewart äänestivät päätöstä vastaan ja kirjoittivat eriävät lausunnot. Heidän mukaansa päätös oli mielivaltaista tuomiovallan käyttöä, joka puuttui osavaltion lainsäädäntöön ilman perustuslaillista valtuutusta.Hall, s. 408–409. Griswold vastaan Connecticut oli merkittävä henkilön yksityisyyttä koskeva ennakkopäätös, joka on vaikuttanut myöhempiin oikeustapauksiin, kuten abortin laillistaneeseen päätökseen Roe vastaan Wade (1973).Epstein & Walker, s. 398. Vuonna 1972 korkein oikeus laajensi ehkäisyvälineiden käytön myös muiden kuin naimisissa olevien henkilöiden oikeudeksi (Eisenstadt vastaan Baird).Hall, s. 410. == Lähteet == * * ===Viitteet=== == Aiheesta muualla == * Luokka:Yhdysvaltain korkeimman oikeuden päätökset Luokka:1965 Luokka:Connecticutin historia Luokka:Ehkäisy Luokka:Lyndon B. Johnsonin presidenttikausi
Toms River

Toms River on kunta (township) Yhdysvaltojen New Jerseyn osavaltion Oceanin piirikunnassa. Sen asukasluku oli vuoden 2010 väestönlaskennan mukaan 91 239\. ==Maantiede== Toms River sijaitsee New Jerseyn osavaltiossa Atlantin valtameren rannikolla Oceanin piirikunnassa. Kuntaan kuuluu myös kaksi erillistä osaa Island Beachin niemimaasta. ==Historia== Nykyisen Toms Riverin alue oli osa Shrewsburya vuoteen 1768 saakka, jolloin muodostettiin Dover Township. Dover Township oli pitkään paikkakunnan virallinen nimi, mutta Toms River oli usein käytetty epävirallinen nimi. Yhdysvaltain vapaussodan aikana vuonna 1792 britit tuhosivat paikalla sijainneen linnoituksen, sekä useita muita rakennuksia. Paikallinen yhdysvaltalaiskomentaja Joshua Huddy teloitettiin. Oceanin piirikunta erotettiin Monmouthin piirikunnasta vuonna 1850 ja Dover Township oli yksi kuudesta piirikunnan alkuperäisestä kaupungista. Siitä tuli myös uuden piirikunnan hallinnollinen keskus. Uuskreikkalainen piirikunnan oikeustalo on yksi kaupungin maamerkeistä. Kaupungin viralliseksi nimeksi tuli Dover Townshipin sijaan jo aikaisemmin suosittu lempinimi Toms River vuonna 2006 tehdyn äänestyksen jälkeen. 61 % äänestäneistä kannatti nimen vaihtamista. ==Talous== Matkailu rannikolle on merkittävä tekijä kunnan taloudessa. Aikanaan merkittävät kanalat ovat paljolti väistyneet asutuksen tieltä. Kotitalouksien keskimääräiset vuosittaiset ansiot Toms Riverissä aikavälillä 2014–2018 olivat 77 237 USD ja henkilöä kohden 38 671 USD. 7,5 % väestöstä eli köyhyysrajan alapuolella. ==Väestö== Kunnan asukasluku oli vuoden 2010 väestönlaskennan mukaan 91 239 ja vuoden 2019 arvion mukaan 94 108\. Kunnan asukkaista 87,6 % oli taustaltaan valkoisia (latinot pois lukien 81,9 %), 3,1 % afroamerikkalaisia, 9,4 % latinoja mistä tahansa rodusta ja 4,2 % aasialaisia. 11,5 % kunnan asukkaista puhui kotonaan jotakin muuta kieltä, kuin englantia ja 8,6 % kunnan asukkaista oli syntynyt ulkomailla. ==Lähteet== == Aiheesta muualla == Luokka:New Jerseyn kunnat
Harisoninkeltaruusu

Harisoninkeltaruusu (Rosa ’Harison’s Yellow’) on tarhaharisoninruusuihin kuuluva ruusulajike, jolla on lievästi kerratut, kirkkaan keltaiset kukat. Lajiketta sanotaan myös Texasin keltaruusuksi. Se ei ole sieltä kotoisin, mutta Amerikan uudisasukkaat istuttivat sitä kaikkialle, minne asettuivat asumaan. Tultuaan myyntiin vuonna 1830 ruusu levisi nopeasti sekä Amerikkaan että Eurooppaan.Gudrun Manell & Bertil K. Johansson: Ruusut. Suomen oloihin soveltaen suomentanut Hannele Vainio, Otava. Sivu 72. == Alkuperä == Harisoninkeltaruusu on todennäköisesti persianruusun (Rosa foetida) ja pimpinellaruusun (Rosa pimpinellifolia) luonnossa syntynyt risteymä. Ruusu kasvoi ensimmäisenä asianajaja ja ruusujen ystävä George Harisonin puutarhassa New Yorkin esikaupunkialueella 1800-luvun alussa. Taimitarhanpitäjä William Prince otti ruususta pistokkaan ja alkoi markkinoida sitä vuonna 1830. Harisoninkeltaruusua kasvaa nykyisin villiintyneenä hylätyillä talopaikoilla läpi Amerikan mantereen. == Kuvaus == Harisoninkeltaruusu kasvaa noin 1,5 metrin korkuiseksi tuuheaksi pensaaksi. Versot ovat pimpinellaruusujen tapaan pystyt. Versoissa on isoja piikkejä. Lehdet ovat vihertävän harmaita, lehtivarressa 7–9 lehteä. Kukinta alkaa Suomessa kesä-heinäkuun vaihteessa ja kestää 2–3 viikkoa. Kukat ovat halkaisijaltaan 6–7 cm. Terälehtiä on noin 20, ja ne taipuvat usein alaspäin. Heteet ovat keltaruskeat. Vasta-auenneen kukan tuoksu on voimakas, miellyttävä ja pimpinellaruusumainen, vivahteina kardemumma ja sitruuna. Nuoret kiulukat ovat ensin vihreitä, sitten punaisia ja muuttuvat kypsinä mustiksi. Lajike sietää kuivuutta, varjoa ja köyhää maaperää. Menestyy Suomessa kasvuvyöhykkeillä I–III. == Lähteet == == Aiheesta muualla == * Suomen Lajitietokeskus: Harisoninkeltaruusu – Rosa (Harisonii- Ryhmä) 'Harison's Yellow' Luokka:Ruusulajikkeet
Kurt af Enehielm

Pehr Kurt Alexander af Enehielm (2. lokakuuta 1865 Savonlinna – 8. toukokuuta 1938 Helsinki) oli suomalainen juristi ja valtiopäivämies. Kurt af Enehielmin vanhemmat olivat kollega Pehr Eberhard Heribert Rudolf af Enehielm ja Emilia Augusta Tawast. Hän tuli ylioppilaaksi 1884 ja suoritti oikeustutkinnon 1889, varatuomarin arvon hän sai 1893. Af Enehielm toimi raastuvanoikeudessa Viipurissa notaarina vuodesta 1896, nuorempana oikeusneuvosmiehenä ja rikosasiain notaarina vuodesta 1899, siviiliasiain notaarina vuodesta 1902 ja vanhempana oikeusneuvosmiehenä vuodesta 1907. Viipurin hovioikeuden asessoriksi hän tuli 1919 ja oli hovioikeuden oikeusneuvos 1927–1935. Hän oli aateliston edustaja valtiopäivillä 1899 ja 1904–1905.Ylioppilasmatrikkeli 1853–1899 Viitattu 24.10.2020.Kuka kukin on (Aikalaiskirja) 1934, s. 114. Viitattu 24.10.2020.70-vuotias. Hovioik.-neuvos P. K. A. af Enehielm. Helsingin Sanomat, 2.10.1935, s. 6. ==Lähteet== Luokka: Suomalaiset juristit Luokka: Suomalaiset virkamiehet Luokka: Suomalaiset tuomarit Luokka:Suomen suuriruhtinaskunnan aatelissäädyn valtiopäivämiehet Luokka:Vuonna 1865 syntyneet Luokka:Vuonna 1938 kuolleet
Thomasschule

Thomasschule zu Leipzig, suomeksi usein Tuomaskoulu, on 1200-luvulla perustettu oppilaitos Leipzigissa. Kanttorinvirka Tuomaskoulussa on musiikkimaailmassa ollut arvostettu asema, jossa on 1500-luvun alusta lähtien toiminut arvostettuja henkilöitä, joista merkittävin on Johann Sebastian Bach. Muita merkittäviä ovat olleet Sethus Calvisius, Johann Kuhnau, Johann Adam Hiller, Moritz Hauptmann ja Ernst Friedrich Richter. Koulun kanttori vastaa Tuomaskirkon ja Nikolauksenkirkon kirkkomusiikista ja toimii koulun oppilaista muodostetun kuoron johtajana.Thomas-skolan, Nordisk familjebok 28. 1919 ==Katso myös== * Luettelo Thomasschulen tunnetuista opettajista == Lähteet == Luokka:Saksalaiset oppilaitokset Luokka:Leipzigin rakennukset ja rakennelmat
Gireumjin melo

Gireumjin melo (, ) on televisioyhtiö SBS:n esittämä eteläkorealainen draamasarja. Sen päärooleissa ovat Lee Jun-ho, Jang Hyuk ja Jung Ryeo-won. == Aiheesta muualla == * Viralliset kotisivut Luokka:2010-luvun eteläkorealaiset draamasarjat Luokka:Eteläkorealaiset komediasarjat Luokka:SBS:n televisiosarjat
VIP (televisiosarja)

VIP () on televisioyhtiö SBS:n esittämä eteläkorealainen draamasarja. Sen päärooleissa ovat Jang Na-ra, Lee Sang-yoon, Lee Chung-ah, Kwak Sun-young, Pyo Ye-jin ja Shin Jae-ha. == Aiheesta muualla == * Viralliset kotisivut Luokka:2010-luvun eteläkorealaiset draamasarjat Luokka:SBS:n televisiosarjat
X.org

X.Org-projekti on avoimen lähdekoodin toteutus X Window Systemille. Kehitys tapahtuu freedesktop.org-yhteisön kanssa ja X.Org Foundationin kanssa. Ohjelmiston viimeisin täysi julkaisu on ollut X11R7.7, josta lähtien julkaisut ovat olleet moduulikohtaisia tarpeen mukaan. The Open Group perusti X.Orgin toukokuussa 1999, jonka jälkeen X.Org teki X:n julkaisut X11R6.5.1:stä eteenpäin. X.Org Foundationin tavoitteena on muun muassa kehittää, hallinoida, edistää ja puolustaa kehitystyötä ja kehittäjiä. Vuosina 2003 ja 2004 XFree86-projektin lisenssiin yritettiin lisätä rajoituksia, josta johtuen kehittäjät irtaantuivat ja palasivat X.Orgin kehitykseen. Viimeiset aiemman lisenssin mukaiset lähdekoodit säilytettiin ja liitettiin X.Org-projektiin. X.Org Foundation on X Consortiumin de facto seuraaja, joka on perustettu vuonna 2005 yleishyödyllisenä järjestönä. XWayland on ohjelmistoon lisätty tuki, jolla X-ikkunointia voidaan suorittaa Wayland-protokollan päällä. OpenBSD:n käyttämä Xenocara perustuu X.Orgiin. Muita X.Orgiin perustuvia versioita ovat Cygwin-projektin Cygwin/X ja MinGW-projektin Xming sekä VcXsrv. X.Org Developer's Conference (XDC, aiemmin nimellä X Developers' Conference) on vuosittain järjestettävä konferenssi kehittäjille. Vuosi 2024 oli git- transaktioiden määrän perusteella aktiivisin sitten vuoden 2014. == Lähteet == == Aiheesta muualla == * X.Org Foundationin YouTube-kanava, konferenssiesitykset videoituna Luokka:X Window System Luokka:Freedesktop.org
Tamotaït

__NOTOC__ Tamotaït on malilaisen Tamikrest-yhtyeen albumi, joka julkaistiin vuonna 2020. == Kappaleet == # # # # # # # # # == Kokoonpano == * Ousmane Ag Mossa – laulu, kitara * Aghaly Ag Mohamedine – laulu, lyömäsoittimet * Cheikh Ag Tiglia – basso, taustalaulu * Paul Salvagnac – kitara * Nicolas Grupp - rummut * Hindi Zahra – laulu (kappale: 6) == Lähteet == * Tamotaït discogs.com -sivustolla Luokka:Vuoden 2020 albumit Luokka:Tamikrestin albumit
Gerhard Pehr Alopaeus

Gerhard Pehr Alopaeus (24. syyskuuta 1849 Juva – 2. tammikuuta 1926 Helsinki) oli suomalainen juristi ja valtiopäivämies, joka toimi Mikkelin pormestarina. Alopaeuksen vanhemmat olivat rovasti Magnus Erik Alopaeus ja Margareta Wilhelmina Solitander ja puoliso vuodesta 1878 Fanny Ulrika Karolina Fabritius (k. 1916). Alopaeus tuli ylioppilaaksi 1868 ja suoritti tuomarintutkinnon 1873, työskenteli tuomarina useissa eri tuomiokunnissa ja sai varatuomarin arvon 1875. Hän toimi Mikkelin pormestarina 1881–1914. Alopaeus oli Mikkelistä porvariston edustaja valtiopäivillä 1885, 1888, 1891 ja 1894. Hän sai kollegiasessorin arvon 1896.Ylioppilasmatrikkeli 1853–1899 Viitattu 24.10.2020.Kuolleita. Helsingin Sanomat, 5.1.1926, s. 4. ==Lähteet== Luokka:Suomalaiset tuomarit Luokka:Suomalaiset virkamiehet Luokka:Suomen suuriruhtinaskunnan porvarissäädyn valtiopäivämiehet Luokka:Mikkelin pormestarit ja kaupunginjohtajat Luokka:Vuonna 1849 syntyneet Luokka:Vuonna 1926 kuolleet
Verhokäyrä

Verhokäyrä (myös vaippakäyrä,vaippakäyrä. Tieteen termipankki. Viitattu 24.10.2020. engl. envelope) on akustiikan käsite, joka tarkoittaa soivan sävelen äänenvoimakkuuden muutosta ajassa. Verhokäyrän voi esittää kuvaajana, jossa pystyakseli kuvaa äänenvoimakkuutta ja vaaka-akseli ajan kulua. Verhokäyrä jakautuu neljään toisiaan ajassa seuraavaan osaan:Romanowski, Otto: Envelope . Johdanto: Äänioppi, 2018. Viitattu 24.10.2020. * Attack (nousuaika, aluke): äänen syttymiseen kuluva aika. * Decay (laskuaika): äänenvoimakkuuden laskemiseen kuluva aika. * Sustain (pitotaso, soivuus): voimakkuus, jolla ääni soi laskuajan päätyttyä. Sointiväri ja äänenkorkeus ovat selvimmin erotettavissa tässä vaiheessa. * Release (päästoaika, lopetus): äänen sammumiseen kuluva aika, kun sävelen soitto lopetetaan. Toisinaan verhokäyrässä ei ole kaikkia edellä mainittuja osia. Ääni voi esimerkiksi syttyä välittömästi soimaan, tai sammua heti kun soitto loppuu. == Lähteet == Luokka:Akustiikka
Biała Podlaskan voivodikunta

Biała Podlaskan voivodikunta () oli 1975–1998 yksi Puolan 49 voivodikunnasta. Sen hallintokeskus oli Biała Podlaska. Biała Podlaskan voivodikunnan alue jaettiin vuoden 1999 hallintouudistuksessa nykyisille Lublinin, Masovian ja Podlasian voivodikunnille.Dz.U. z 1975 r. nr 16, poz. 91.Wykaz Nowych Deskryptorów Geograficznych (151) (1-13.04.2017) == Lähteet == Luokka:Puolan voivodikunnat 1975–1998
Titulaarikirkko

Titulaarikirkko eli titulus on Rooman kaupungin tai sen ympäristön pääkirkoista tai vanhoista diakonissalaitoksista käytetty nimitys. Titulaarikirkkoa johtaa kardinaali. ==Historia== Kristinuskon ensimmäisinä vuosisatoina, ennen sen vakiintumista valtionuskonnoksi, toimi Roomassa vain vaatimattomia seurakuntia. Toisen vuosisadan lopussa jaa. niillä ei ollut rukoushuoneita tai muita julkisia kokoontumispaikkoja. Niinpä seurakunnat kokoontuivat yksityisasunnoissa, joissa aterioitiin Jeesuksen muistoksi. Kokoontumispaikkoja nimitettiin tituluksiksi, ja arkeologisissa kaivauksissa niitä on löydetty 28. Kukin titulus toimi varsin itsenäisesti presbyteerinsä johtamana ja valvomana. Näistä kirkoista vastuussa olevia pappeja alettiin vähitellen kutsua nimellä cardinalis (in cardinatus cardinalis) eli kardinaali. Myöhemmin näitä kirkkoja samoin kuin eräitä Roomassa sijaitsevia vanhoja diakonialaitoksia alettiin nimittää titulaarikirkoiksi. Vuodesta 2017 alkaen titulaarikirkkoja on ollut 163. ==Alkuperäiset 10 titulaarikirkkoa== Titulus Kirkon nykyinen nimi Titulus Aequitii San Martino ai Monti Titulus ”iuxta Pallacinas” San Marco Titulus Iulii Santa Maria in Trastevere Titulus Apostolorum prope Via Lata Santi XII Apostoli Titulus Lucinae San Lorenzo in Lucina Titulus Damasi San Lorenzo in Damaso Titulus Vestinae San Vitale Titulus Clementis San Clemente Titulus Pudentis Santa Pudenziana Titulus Bizantis myöhempi Titulus ”Pammachii” San Giovanni e Paolo == Vuonna 499 nimitetyt uudet titulaarikirkot== Rooman synodissa vuonna 499 paavi Symmachus lisäsi 18 uutta titulaarikirkkoa: Titulus Kirkon nykyinen nimi Titulus Aemilianae Santi Quattro Coronati Titulus Anastasiae Sant'Anastasia Titulus Apostolorum San Pietro in Vincoli Titulus Chrysogoni San Crisogono Titulus Cyriaci San Ciriaco alle Terme Diocleziane, joka raunioitui vuonna 1590 Titulus Caeciliae Santa Cecilia in Trastevere Titulus Crescentiae San Sisto Vecchio Titulus Eusebii Sant'Eusebio Titulus Fasciolae Santi Nereo ed Achilleo Titulus Gai Santa Susanna Titulus Marcelli San Marcello Titulus Matthaei San Matteo in Merulana, joka purettiin vuonna 1798 Titulus Nicomedis Santi Marcellino e Pietro Titulus Praxedis Santa Prassede Titulus Priscae Santa Prisca Titulus Sabinae Santa Sabina Titulus Tigridae Santa Balbina Titulus Romanus Ei tiedossa Myöhemmin titulaarikirkoksi on korotettu muun muassa kirkot San Lorenzo in Panisperna ja Santa Maria del Popolo. ==Lähteet== ==Aiheesta muualla== Luokka:Rooman kirkot
Bielsko-Białan voivodikunta

Bielsko-Białan voivodikunta () oli 1975–1998 yksi Puolan 49 voivodikunnasta. Sen hallintokeskus oli Bielsko-Biała. Bielsko-Białan voivodikunnan alue jaettiin vuoden 1999 hallintouudistuksessa nykyisille Sleesian ja Vähä-Puolan voivodikunnille.Dz.U. z 1975 r. nr 16, poz. 91.Wykaz Nowych Deskryptorów Geograficznych (151) (1-13.04.2017) == Lähteet == Luokka:Puolan voivodikunnat 1975–1998
Minna Minkkinen

Minna Maria Minkkinen (s. 17. huhtikuuta 1984) on tamperelainen poliitikko ja vasemmistoliiton 3. varapuheenjohtaja. Minkkinen on toiminut Tampereen kaupunginvaltuutettuna ja kaupunginhallituksen jäsenenä vuodesta 2013 alkaen. Minkkinen valittiin jatkokaudelle vasemmistoliiton varapuheenjohtajaksi 10.–12. kesäkuuta 2022 Porissa pidetyssä puoluekokouksessa. == Koulutus ja työura == Minkkinen on opiskellut lähihoitajaksi Tampereen sosiaali- ja terveysalan opistossa ja valmistui vuonna 2003. Sosionomiksi Minkkinen opiskeli Hämeenlinnassa Hämeen ammattikorkeakoulussa josta valmistui 2008. Urheiluhierojaksi Minkkinen opiskeli vuonna 2018 Tampereen urheiluhierojakoulussa. Minkkinen on työskennellyt muun muassa asunnottomien asuntolassa, haittoja vähentävässä terveysneuvonnassa ja lastensuojelussa. Minkkinen on nostanut julkisuudessa esille päihdehuollossa näkemiään epäkohtia. Minkkinen on ollut myös vapaaehtoistöissä Kreikassa. Minkkinen on toiminut myös huolto-viestintä- ja johtotehtävissä Suomen ITF Taekwon-Do maajoukkueessa. == Poliittinen ura == * Minkkinen toimi vasemmistonuorten varapuheenjohtajana 2009–2011. * Minkkinen oli ensimmäistä kertaa ehdolla kuntavaaleissa 2008 Hämeenlinnassa ja sai 144 ääntä. * Vuoden 2011 eduskuntavaaleissa Pirkanmaalla Minkkinen sai 881 ääntä. * Kuntavaaleissa 2013 Minkkinen sai 417 ääntä. * Kuntavaaleissa 2017 Minkkinen sai 551 ääntä. * Minkkisen ensimmäinen valtuustoaloite oli aloite seuraparlamentin perustamisesta, jollainen Tampereelle aloitteen pohjalta perustettiin * Minkkisen aloitteesta Tampereella on neuloille ja ruiskuille roskiksia puistoissa. * Minkkisen aloitteesta Tampereelle tuli julkisia grillauspaikkoja == Lähteet == Luokka:Vasemmistoliiton poliitikot Luokka:Tampereen kaupunginvaltuutetut Luokka:Pirkanmaan aluevaltuutetut Luokka:Vuonna 1984 syntyneet Luokka:Elävät henkilöt
Ciechanówin voivodikunta

Ciechanówin voivodikunta () oli 1975–1998 yksi Puolan 49 voivodikunnasta. Sen hallintokeskus oli Ciechanów. Ciechanówin voivodikunnan alue jaettiin vuoden 1999 hallintouudistuksessa nykyisille Masovian ja Warmia-Masurian voivodikunnille.Dz.U. z 1975 r. nr 16, poz. 91.Wykaz Nowych Deskryptorów Geograficznych (151) (1-13.04.2017) == Lähteet == Luokka:Puolan voivodikunnat 1975–1998
Częstochowan voivodikunta

Częstochowan voivodikunta () oli 1975–1998 yksi Puolan 49 voivodikunnasta. Sen hallintokeskus oli Częstochowa. Częstochowan voivodikunnan alue jaettiin vuoden 1999 hallintouudistuksessa nykyisille Świętokrzyskien, Łódźin ja Opolen voivodikunnille.Dz.U. z 1975 r. nr 16, poz. 91.Wykaz Nowych Deskryptorów Geograficznych (151) (1-13.04.2017) == Lähteet == Luokka:Puolan voivodikunnat 1975–1998
Kansalaisjournalismi (julkaiseminen)

Kansalaisjournalismi tarkoittaa tavallisten kansalaisten harjoittamaa oma- aloitteista ja omaehtoista julkaisemista, joka tapahtuu usein Internetissä. Siihen voi kuulua itsenäistä tiedonhankintaa, blogikirjoittelua ja omien valokuvien julkaisemista. Kansalaisjournalisti voi julkaista tuottamaansa sisältöä jollain yhteisöllisesti toimitetulla verkkosivustolla. Myös jotkin perinteiset tiedotusvälineet tarjoavat lukijoilleen mahdollisuuksia osallistua sisällön tuottamiseen verkkosivuillaan esimerkiksi ilmaisen blogialustan tai lukijavideoiden kautta. Kansalaisjournalismiin voidaan lukea myös verkkomedian uutisten kommenttikenttien keskustelut, joissa lukijat täydentävät uutisia tai korjailevat niiden virheitä. ==Katso myös== * Vertaismedia * Kansalaistiede ==Lähteet== == Aiheesta muualla == Luokka:Journalismi
Elblągin voivodikunta

Elblągin voivodikunta () oli 1975–1998 yksi Puolan 49 voivodikunnasta. Se oli pinta-alaltaan 6 103 km² ja sen hallintokeskus oli Elbląg. Elblągin voivodikunnan alue jaettiin vuoden 1999 hallintouudistuksessa nykyisille Pommerin ja Warmia-Masurian voivodikunnille.Dz.U. z 1975 r. nr 16, poz. 91.Wykaz Nowych Deskryptorów Geograficznych (151) (1-13.04.2017) == Lähteet == Luokka:Puolan voivodikunnat 1975–1998
Gdańskin voivodikunta

Gdańskin voivodikunta () oli 1975–1998 yksi Puolan 49 voivodikunnasta. Se oli pinta-alaltaan 7 394 km² ja sen hallintokeskus oli Gdańsk. Gdańskin voivodikunnan alueesta tuli vuoden 1999 hallintouudistuksen tuloksena osa nykyiseen Pommerin voivodikuntaan.Dz.U. z 1975 r. nr 16, poz. 91.Wykaz Nowych Deskryptorów Geograficznych (151) (1-13.04.2017) == Lähteet == Luokka:Puolan voivodikunnat 1975–1998
Marjaana Mykkänen

Marjaana Mykkänen (s. 17. tammikuuta 1954 Jyväskylä) on suomalainen dokumentaristi, televisiotuottaja ja -ohjaaja ja viestinnän tutkija. ==Ura== Mykkänen valmistui Columbian yliopistosta 1979. Mykkänen työskenneli vuodesta 1980 Yleisradiossa toimittajana ja ohjaajana, ja vuodesta 1995 kulttuuriohjelmien tuottajana. Hänen ohjaamiensa tai tuottamiensa teosten luettelo käsittää yli 900 nimikettä joista suurin osa on kulttuurisarjoja, henkilökuvia ja dokumenttiohjelmia. Mykkänen on myös rock-ohjaaja, jonka 1980-luvun konserttiohjauksina Tavastialta, Vanhalta ylioppilastalolta ja Provinssirockista esitettiin muun muassa Sielun veljet, Smack, Giddyups, Popeda ja Eppu Normaali sekä Red Hot Chili Peppers, Ramones ja Iggy Pop. Mykkäsen ohjaama ja käsikirjoittama dokumenttielokuva Sirppi ja kitara (1988) kertoi Gorbatšovin ajan Neuvostoliiton vapautumisen ajasta esiin nousevien rockyhtyeiden kautta. Elokuvan vastaavana tuottajana toimi Aki Kaurismäki, jonka elokuvassa Calamari Union (1985) Mykkänen oli apulaisohjaajana ja pienessä sivuosassa.. Mykkänen tuotti ja oli toisena ohjaajana Neuvostoliitossa ja Yhdysvalloissa kuvatussa Kuuban kriisiä käsittelevässä elokuvassa Nikita – sodan tekijät. Mykkäsen dokumenttielokuva Jumalten keinussa seuraa Suomen kansallisoopperan Wagnerin Ringin valmistamista. Hänen aiempiin tunnettuihin tv-ohjauksiinsa kuuluvat One minute, Maestro (1985) ja sen jatko-osa Miehen tie (1985) kapellimestari -säveltäjää Esa-Pekka Salosesta ja Pari kolme asiaa näyttelijä Elina Salosta. Mykkäselle myönnettiin Elokuvataiteen valtionpalkinto vuoden 1988 elokuvasta Sirppi ja kitara. Hän sai Tiedonjulkistamisen valtionpalkinnon työstään dokumenttisarjan Ammatti: Suomalainen kirjailija tuottajana vuonna 2003. Mykkänen väitteli tohtoriksi Helsingin yliopiston valtiotieteellisen tiedekunnan viestinnän laitokselta vuonna 2020. Mykkänen jäi Ylestä eläkkeelle vuonna 2022. == Lähteet == Luokka:Suomalaiset televisio-ohjaajat Luokka:Suomalaiset televisiotuottajat Luokka:Suomalaiset dokumenttiohjaajat Luokka:Vuonna 1954 syntyneet Luokka:Elävät henkilöt
Gorzówin voivodikunta

Gorzówin voivodikunta () oli 1975–1998 yksi Puolan 49 voivodikunnasta. Sen hallintokeskus oli Gorzów Wielkopolski. Gorzówin voivodikunnan alue jaettiin vuoden 1999 hallintouudistuksessa nykyisille Länsi-Pommerin, Lubuszin ja Ison- Puolan voivodikunnille.Dz.U. z 1975 r. nr 16, poz. 91.Wykaz Nowych Deskryptorów Geograficznych (151) (1-13.04.2017) == Lähteet == Luokka:Puolan voivodikunnat 1975–1998
Konola

Konola on sukunimi, joka on muun muassa seuraavilla suomalaisilla henkilöillä: *Hannu Konola (1943–2020), taidemaalari ja lasitaiteilija *Jyrki Konola (s. 1971), ammattiyhdistysjohtaja
Penelope (kappale)

Penelope on suomalaisen laulajan ja rap-artistin Williamin kappale vuodelta 2020. Kappale on Spotifyn kaikkien aikojen pisimpään listaykkösenä pysynyt suomalaiskappale. Suomen virallisella singlelistalla kappale oli listaykkösenä 21 viikkoa, joista 13 viikkoa peräkkäin. Kappaleella vierailee yhdysvaltalainen rap-artisti Clever. == Lähteet == Luokka:Suomalaiset hip hop -kappaleet Luokka:Vuoden 2020 kappaleet Luokka:Suomen singlelistan ykköset
Jelenia Góran voivodikunta

Jelenia Góran voivodikunta () oli 1975–1998 yksi Puolan 49 voivodikunnasta. Sen hallintokeskus oli Jelenia Góra. Jelenia Góran voivodikunnan alueesta tuli vuoden 1999 hallintouudistuksen tuloksena osa nykyistä Ala-Sleesian voivodikuntaa.Dz.U. z 1975 r. nr 16, poz. 91.Wykaz Nowych Deskryptorów Geograficznych (151) (1-13.04.2017) == Lähteet == Luokka:Puolan voivodikunnat 1975–1998
Neriglissar

Neriglissar oli Uus-Babylonian kuningas vuosina 560-556 eaa. Hän siirtyi kuninkaaksi vallankaappuksessa, jossa hän surmasi edeltäjänsä Amel-Mardukin. Vaikka Neriglissar ei liity aikaisempiin babylonialaisiin kuninkaisiin, hän oli mahdollisesti aramealaista syntyperää ja hän oli merkittävä virkamies ja kenraali Nebukadnessar II:n hallituskaudella ja tuli entistä vaikutusvaltaisemmaksi mentyään naimisiin Nebukadnessarin tyttären, mahdollisesti Kashshayan kanssa. Neriglissarin hallituskauden parhaiten dokumentoitu tapahtuma on hänen onnistunut 557–556 eaa. kampanjansa Anatoliassa Kisilian pienen valtakunnan kuninkaan Appuwashua vastaan. Neriglissar vangitsi onnistuneesti Appuwashun pääkaupungin Uran sekä toisen kaupungin Kirshun. Pian palattuaan voittajana kotiinsa Babyloniaan Neriglissar kuoli huhtikuussa 556 eaa. Häntä seurasi kuninkaana hänen poikansa Labashi- Marduk, jonka hallituskausi kesti vain kaksi tai kolme kuukautta. Luokka:Babylonian kuninkaat Luokka:Vanhan testamentin henkilöt
Braquis

Braquis on kunta Koillis-Ranskassa Meusen departementissa Grand Estin alueella. Kunnassa asui 119 asukasta vuonna 2017 ja sen pinta-ala on 4,95 neliökilometriä. Braquisin väkiluku on kasvanut 33 asukkaalla vuodesta 2007, jolloin kunnassa asui 86 asukasta. Vuonna 2012 kunnan väkiluku oli 103, eli siellä asui 16 asukasta vähemmän kuin vuoden 2017 väestönlaskennassa. == Kuvia == Tiedosto:Eglise Braquis.JPG|Braquisin kirkko Tiedosto:Chapelle Notre-Dame de Fatima.jpg|Notre-Dame de Fatiman kappeli Tiedosto:Braquis chapelle-oratoire Notre-Dame de Fatima.JPG|Notre-Dame de Fatiman kappeli == Lähteet == == Aiheesta muualla == Luokka:Meusen kunnat
Kaliszin voivodikunta

Kaliszin voivodikunta () oli 1975–1998 yksi Puolan 49 voivodikunnasta. Sen hallintokeskus oli Kalisz. Kaliszin voivodikunnan alue jaettiin vuoden 1999 hallintouudistuksessa nykyisille Ison-Puolan, Łódźin ja Ala-Sleesian voivodikunnille.Dz.U. z 1975 r. nr 16, poz. 91.Wykaz Nowych Deskryptorów Geograficznych (151) (1-13.04.2017) == Lähteet == Luokka:Puolan voivodikunnat 1975–1998
Katowicen voivodikunta

Katowicen voivodikunta () oli 1975–1998 yksi Puolan 49 voivodikunnasta. Sen hallintokeskus oli Katowice. Katowicen voivodikunnan alue jaettiin vuoden 1999 hallintouudistuksessa nykyisille Vähä-Puolan ja Sleesian voivodikunnille.Dz.U. z 1975 r. nr 16, poz. 91.Wykaz Nowych Deskryptorów Geograficznych (151) (1-13.04.2017) == Lähteet == Luokka:Puolan voivodikunnat 1975–1998
Mina Laamo

Mina Laamo (s. 1978) on suomalainen dokumentaaristen elokuvien ohjaaja, käsikirjoittaja ja tuottaja. == Koulutus ja ura == Mina Laamo on valmistunut taiteen maisteriksi Aalto-yliopiston elokuva- ja lavastustaiteen dokumentaarisen elokuvan pääaineesta 2015 ja filosofian maisteriksi Helsingin yliopistosta 2012 pääaineina yleinen kirjallisuustiede ja sukupuolentutkimus. Laamo tunnetaan elokuvasta Matka minuksi (75', Becoming Me), jota esitettiin elokuvateattereissa 2015. Elokuvan ranskan- ja saksankieliset versiot (52’, ​Le Voyage vers moi / ​Die Reise zu Mir​) esitettiin Euroopassa ARTE-tv- kanavalla kesällä 2015. Laamo on kirjoittanut elokuvasta ja elokuvan tekemisen kokemuksellisuudesta. Omien elokuvien (käsikirjoitus ja ohjaus) lisäksi Laamo on työskennellyt tuottajana ja tuotantopäällikkönä. Mina Laamon ja Pia Andellin dokumentaarinen installaatio Four Trick Pony oli esillä Turun taidemuseossa 27.11.2020–21.3.2021. Monikanavainen videoinstallaatio Four Trick Pony on poeettinen tutkielma elämän kertomuksellisuuden harhaanjohtavuudesta. Mina Laamon elokuvan Surunkesyttäjät ensi-ilta oli Suomen elokuvateattereissa 25. helmikuuta 2022. Elokuvan kansainvälinen ensi- ilta oli Thessalonikin dokumenttielokuvafestivaaleilla maaliskuussa 2022. == Filmografia == === Ohjaukset === * Tuholaiset, 2007. * Matka minuksi, 2014. * Four Trick Pony, 2020. *Surunkesyttäjät, 2022. == Lähteet == == Aiheesta muualla == * * Yle Puhe Mina Laamon haastattelu Yle Puheen Aamussa Luokka:Vuonna 1978 syntyneet Luokka:Elävät henkilöt Luokka:Suomalaiset elokuvaohjaajat
Kielcen voivodikunta

Kielcen voivodikunta () oli 1975–1998 yksi Puolan 49 voivodikunnasta. Se oli pinta-alaltaan 9 211 km² ja sen hallintokeskus oli Kielce. Kielcen voivodikunnan alueesta tuli vuoden 1999 hallintouudistuksen tuloksena osa nykyistä Świętokrzyskien voivodikuntaa.Dz.U. z 1975 r. nr 16, poz. 91.Wykaz Nowych Deskryptorów Geograficznych (151) (1-13.04.2017) == Lähteet == Luokka:Puolan voivodikunnat 1975–1998
Koninin voivodikunta

Koninin voivodikunta () oli 1975–1998 yksi Puolan 49 voivodikunnasta. Sen hallintokeskus oli Konin. Koninin voivodikunnan alue jaettiin vuoden 1999 hallintouudistuksessa nykyisille Łódźin ja Ison-Puolan voivodikunnille.Dz.U. z 1975 r. nr 16, poz. 91.Wykaz Nowych Deskryptorów Geograficznych (151) (1-13.04.2017) == Lähteet == Luokka:Puolan voivodikunnat 1975–1998
Koszalinin voivodikunta

Koszalinin voivodikunta () oli 1975–1998 yksi Puolan 49 voivodikunnasta. Se oli pinta-alaltaan 8 470 km² ja sen hallintokeskus oli Koszalin. Koszalinin voivodikunnan alueesta tuli vuoden 1999 hallintouudistuksen tuloksena osa nykyistä Länsi-Pommerin voivodikuntaa.Dz.U. z 1975 r. nr 16, poz. 91.Wykaz Nowych Deskryptorów Geograficznych (151) (1-13.04.2017) == Lähteet == Luokka:Puolan voivodikunnat 1975–1998
Krakovan voivodikunta

Krakovan voivodikunta () oli 1975–1998 yksi Puolan 49 voivodikunnasta. Sen hallintokeskus oli Krakova. Krakovan voivodikunnan alueesta tuli vuoden 1999 hallintouudistuksen tuloksena osa nykyistä Vähä-Puolan voivodikuntaa.Dz.U. z 1975 r. nr 16, poz. 91.Wykaz Nowych Deskryptorów Geograficznych (151) (1-13.04.2017) == Lähteet == Luokka:Puolan voivodikunnat 1975–1998 Luokka:Krakovan historia
Krosnon voivodikunta

Krosnon voivodikunta () oli 1975–1998 yksi Puolan 49 voivodikunnasta. Sen hallintokeskus oli Krosno. Krosnon voivodikunnan alueesta tuli vuoden 1999 hallintouudistuksen tuloksena osa nykyisiä Vähä-Puolan ja Ala-Karpatian voivodikuntia.Dz.U. z 1975 r. nr 16, poz. 91.Wykaz Nowych Deskryptorów Geograficznych (151) (1-13.04.2017) == Lähteet == Luokka:Puolan voivodikunnat 1975–1998
Heavy Metal Rules

__NOTOC__ Heavy Metal Rules on yhdysvaltalaisen heavy metal -yhtye Steel Pantherin viides studioalbumi, joka julkaistiin 27. syyskuuta 2019. == Kappaleet == # # # # # # # # # # == Kokoonpano == * Michael Starr – laulu * Satchel – kitarat, * Lexxi Foxx – basso * Stix Zadinia – rummut, piano == Lähteet == Luokka:Vuoden 2019 albumit Luokka:Steel Pantherin albumit
Legnican voivodikunta

Legnican voivodikunta () oli 1975–1998 yksi Puolan 49 voivodikunnasta. Sen hallintokeskus oli Legnica. Legnican voivodikunnan alueesta tuli vuoden 1999 hallintouudistuksen tuloksena osa nykyistä Ala-Sleesian voivodikuntaa.Dz.U. z 1975 r. nr 16, poz. 91.Wykaz Nowych Deskryptorów Geograficznych (151) (1-13.04.2017) == Lähteet == Luokka:Puolan voivodikunnat 1975–1998
Lesznon voivodikunta

Lesznon voivodikunta () oli 1975–1998 yksi Puolan 49 voivodikunnasta. Sen hallintokeskus oli Leszno. Lesznon voivodikunnan alue jaettiin vuoden 1999 hallintouudistuksessa nykyisille Ison-Puolan, Ala-Sleesian ja Lubuszin voivodikunnille.Dz.U. z 1975 r. nr 16, poz. 91.Wykaz Nowych Deskryptorów Geograficznych (151) (1-13.04.2017) == Lähteet == Luokka:Puolan voivodikunnat 1975–1998
Łomżan voivodikunta

Łomżan voivodikunta () oli 1975–1998 yksi Puolan 49 voivodikunnasta. Sen hallintokeskus oli Łomża. Łomżan voivodikunnan alue jaettiin vuoden 1999 hallintouudistuksessa nykyisille Podlasian ja Masovian voivodikunnille.Dz.U. z 1975 r. nr 16, poz. 91.Wykaz Nowych Deskryptorów Geograficznych (151) (1-13.04.2017) == Lähteet == Luokka:Puolan voivodikunnat 1975–1998
Nowy Sączin voivodikunta

Nowy Sączin voivodikunta () oli 1975–1998 yksi Puolan 49 voivodikunnasta. Sen hallintokeskus oli Nowy Sącz. Nowy Sączin voivodikunnan alueesta tuli vuoden 1999 hallintouudistuksen tuloksena osa nykyistä Vähä-Puolan voivodikuntaa.Dz.U. z 1975 r. nr 16, poz. 91.Wykaz Nowych Deskryptorów Geograficznych (151) (1-13.04.2017) == Lähteet == Luokka:Puolan voivodikunnat 1975–1998
Pauliina Punkki

Pauliina Punkki (s. 1974 Tornio) on suomalainen käsikirjoittaja, ohjaaja ja leikkaaja. Punkki on ohjannut kaksi palkittua lyhytelokuvaa sekä dokumenttielokuvia ja televisiosarjoja. == Opiskelu ja ura == Punkki valmistui vuonna 2008 taiteen maisteriksi Taideteollisen korkeakoulun Elokuva- ja lavastustaiteen laitokselta. Hän on leikannut muun muassa Tampereen kansainvälisillä elokuvajuhlilla palkitun Hetket jotka jäivät (ohjaaja Pia Andell) 2006, Liikkumavara (ohjaaja Annika Grof) 2009 sekä Who Will Be A Gurkha (ohjaaja Kesang Tseteng) 2012. Vuonna 2017 Pauliina Punkki perusti sisarensa koreografi Raisa Punkin kanssa tuotantoyhtiö Ida Productions Oy:n. Vuonna 2019 Punkki sai Suomen kulttuurirahaston kolmivuotisen taiteilija- apurahan. Punkin ohjaama ja käsikirjoittama dokumenttielokuva Lumipalloefekti, joka kertoo Kittilän kriisistä, tuli ensi-iltaan 2023. Elokuva oli ehdolla parhaan dokumenttielokuvan Jussi-palkintoon. == Filmografia == Vuosi Elokuva Tyyppi Rooli 2023 Lumipalloefekti Dokumentti Ohjaaja/käsikirjoittaja 2012 Who Will Be a Gurkha Dokumentti Leikkaaja 2012 Poop on Poverty Lyhytelokuva Leikkaaja 2012 Eläinten päivä Lyhytelokuva Leikkaaja 2011 Avain Italiaan Pitkä näytelmäelokuva Leikkaaja 2010 Liv Lyhytelokuva Leikkaaja 2010 Vapen Lyhytelokuva Ohjaaja/leikkaaja 2009 Kohtaamisia Pitkä näytelmäelokuva Leikkaaja 2009 Liikkumavara Dokumentti Leikkaaja 2009 Feng shui Lyhytelokuva Ohjaaja/leikkaaja 2009 This is Hollywood? Dokumentti Ohjaaja/Kuvaaja 2008 Totuus vai tehtävä Lyhytelokuva Leikkaaja 2008 Loi loi Lyhytelokuva Leikkaaja 2008 Videoschlager - New York Lyhytelokuva Leikkaaja 2007 Yksin, yhdessä Dokumentti Leikkaaja 2006 Hetket jotka jäivät Dokumentti Leikkaaja 2005 Isä äiti lumi Lyhytelokuva Leikkaaja == Tv-työt == Vuosi Ohjelma Tyyppi Rooli 2019 Has Been Tv-sarja Leikkaaja 2015 Mat Med Kira Tv-sarja Käsikirjoittaja, ohjaaja 2014 Tervetuloa kotiin Tv-sarja Käsikirjoittaja, ohjaaja 2010 Solsken Tv-sarja Käsikirjoittaja, ohjaaja, leikkaaja 2008 Tukka auki Tv-sarja Leikkaaja 2007 Salatut elämät Tv-sarja Leikkaaja == Lähteet == Luokka:Suomalaiset käsikirjoittajat Luokka:Suomalaiset elokuvaohjaajat Luokka:Suomalaiset televisio-ohjaajat Luokka:Suomalaiset elokuvaleikkaajat Luokka:Vuonna 1974 syntyneet Luokka:Elävät henkilöt
Olsztynin voivodikunta

Olsztynin voivodikunta () oli 1975–1998 yksi Puolan 49 voivodikunnasta. Sen hallintokeskus oli Olsztyn. Olsztynin voivodikunnan alueesta tuli vuoden 1999 hallintouudistuksen tuloksena osa nykyistä Warmia-Masurian voivodikuntaa.Dz.U. z 1975 r. nr 16, poz. 91.Wykaz Nowych Deskryptorów Geograficznych (151) (1-13.04.2017) == Lähteet == Luokka:Puolan voivodikunnat 1975–1998
Women in Film and Television International

Women in Film and Television International (WIFTI) on videomuotoisen median parissa toimivien naisten poliittisesti sitoutumaton järjestö. Järjestön perusti 1973 Los Angelesissa Tichi Wilkerson Kassel. Wiftiin kuuluu maailmanlaajuisesti yli 40 jaostoa ja noin 14 000 jäsentä. Suomessa toimii Women in Film and Television Finland , joka kuuluu kansainväliseen kattojärjestöön Women in Film & Television Internationaliin (WIFTI). ==Lähteet== == Aiheesta muualla == * Virallinen nettisivu Luokka:Naisjärjestöt Luokka:Kansainväliset järjestöt Luokka:Elokuvajärjestöt
Sari Lempiäinen

Sari Lempiäinen (s. 1976) on suomalainen elokuva- ja televisiotuottaja. ==Ura== Lempiäisen tuottamia teatterielokuvia ovat esimerkiksi Naurun varjolla (2021), Onneli, Anneli ja nukutuskello (2018), Tappajan näköinen mies (2016) ja Onneli ja Anneli (2014). Lempiäinen on tuottanut myös televisiosarjat Nyrkki (2019) (co-executive producer), Jättekiva (2018–2019), Presidentti (2017), Jukebox (2014) ja Kiiltokuvia (2014). Vuonna 2017 Lempiäinen piti uransa suurimpana saavutuksena sitä, että on voinut tehdä omannäköistä työtä, jossa on saanut toteuttaa itseään ja toimia omien arvojensa mukaan. Lempiäinen toimi tuottajana Zodiak Finland Oy:ssä. == Filmografia == Vuosi Elokuva Tyyppi Rooli 2021 Naurun varjolla Elokuva Tuottaja 2019 Nyrkki Televisiosarja Co- executive producer 2019 Jättekiva Televisiosarja Tuottaja 2018 Jättekiva Televisiosarja Tuottaja 2018 Onneli, Anneli ja nukutuskello Elokuva Tuottaja 2017 Presidentti Televisiosarja Tuottaja 2017 Onneli, Anneli ja salaperäinen muukalainen Elokuva Tuottaja 2016 Tappajan näköinen mies Elokuva Tuottaja 2015 Onnelin ja Annelin talvi Elokuva Tuottaja 2015 Mannerheimit Dokumenttisarja Tuottaja 2014 Jukebox Televisiosarja Tuottaja 2014 Kiiltokuvia Televisiosarja Tuottaja 2014 Onneli ja Anneli Elokuva Tuottaja 2012 Lintu toisaalta taivaalta Dokumenttielokuva Tuottaja 2010 Marja-Sisko Dokumenttielokuva Tuottaja 2010 X Factor Televisiosarja Tuottaja 2007 Paratiisi – kolme matkaa tässä maailmassa Dokumenttielokuva Tuottaja == Lähteet == Luokka:Suomalaiset elokuvatuottajat Luokka:Suomalaiset televisiotuottajat Luokka:Vuonna 1976 syntyneet Luokka:Elävät henkilöt
Ostrołękan voivodikunta

Ostrołękan voivodikunta () oli 1975–1998 yksi Puolan 49 voivodikunnasta. Sen hallintokeskus oli Ostrołęka. Ostrołękan voivodikunnan alue jaettiin vuoden 1999 hallintouudistuksessa nykyisille Warmia-Masurian ja Masovian voivodikunnille.Dz.U. z 1975 r. nr 16, poz. 91.Wykaz Nowych Deskryptorów Geograficznych (151) (1-13.04.2017) == Lähteet == Luokka:Puolan voivodikunnat 1975–1998
Paula Korva

Paula Korva (s. 1978 Kemijärvi) on suomalainen ohjaaja ja käsikirjoittaja. Korva on ohjannut ja käsikirjoittanut mm. tv-sarjoja Rehtori ja Konttori. Lisäksi Korva on ohjannut dokumentteja ja lyhytelokuvia, mm. palkitun Hypermarket Nation -dokumentin. Koulutukseltaan hän on taiteen maisteri. == Ura ja koulutus == Korva valmistui valtiotieteiden maisteriksi Helsingin yliopistosta pääaineenaan taloustiede. Hän työskenteli Taloussanomissa ja Nelosen uutisissa toimittajana ja uutisankkurina vuosina 2002-2012. Vuonna 2009 hänen kirjoittamansa puolituntinen elokuva Ilmianto valittiin tuotantoon Elokuvasäätiön ja Ylen Novellielokuva-käsikirjoituskilpailusta Ilmianto kertoo kouluampumisten jälkeisestä Suomesta. Paula Korva on valmistunut taiteen maisteriksi Aalto-yliopiston elokuvataiteen ja lavastustaiteen osastolta pääaineenaan ohjaus. Hänen taiteellinen lopputyönsä oli puolituntinen komedia Rehtori (2015). Sen pohjalta Korva loi yhdessä Anna Brotkinin kanssa samannimisen komediasarjan Rehtori, joka esitettiin MTV3:lla alkuvuodesta 2020. Korva myös ohjasi sarjan. Korva on ohjannut ja käsikirjoittanut myös komediasarja Konttorin 3. kauden jaksoja. Lisäksi hän on toiminut ajankohtaissatiiri YleLeaksin vastaavana käsikirjoittajana sekä kirjoittanut komediasarjoja SNL Suomi ja Putous''. Korva on käsikirjoittanut myös teatteriin, mm. Mika Myllyahon ja Taina Westin kanssa Kansanhiihto 2012 nimisen yhteiskuntasatiirin, joka sai ensi-iltansa Suomen kansallisteatterin suurella näyttämöllä 2012. ==Tunnustuksia== *Korvan ohjaama dokumenttielokuva Hypermarket Nation voitti Tampereen elokuvajuhlien kotimaisen sarjan pääpalkinnon (alle 30-min.) vuonna 2012. *Korvan lyhyt komedia Hyvä ihminen oli yksi Elokuvasäätiön ja Ylen Hetki hauskaa -käsikirjoituskilpailun voittajista ja palkittiin tuotantotuella vuonna 2012. == Tuotanto == === Tv- työt === 2019 Rehtori Komediasarja Ohjaaja/vastaava käsikirjoittaja 2018 Konttori, 3. kausi Komediasarja Ohjaaja/jaksokäsikirjoittaja 2016 Saturday Night Live Ajankohtaissatiiri Käsikirjoittaja 2014 Yleleaks Poliittinen satiiri Vastaava käsikirjoittaja 2013-2018 Putous Viihdeohjelma Sketsikäsikirjoittaja === Filmografia === 2016 Rehtori Lyhytelokuva Ohjaaja 2013 Hyvä ihminen Lyhytelokuva Ohjaaja/käsikirjoittaja 2011 Hypermarket nation Dokumenttielokuva Ohjaaja/tuottaja 2010 Ilmianto Novellielokuva (30min) Käsikirjoittaja 2025 Kenraaliharjoitus Pitkä elokuva Ohjaaja/käsikirjoittaja === Muu tuotanto === *Kansanhiihto 2012 -näytelmä, Kansallisteatteri. Käsikirjoittaja (yhdessä Mika Myllyahon ja Taina Westin kanssa) sekä videoiden ohjaus. == Palkinnot == Hypermarket Nation *Tampereen elokuvajuhlien kotimaisen sarjan pääpalkinto 2012 *Artova Film Festivalin lyhytdokumenttipalkinto ja yleisöpalkinto 2011 *Helsingin lyhytelokuvafestivaalin kunniamaininta opiskelijasarjassa Hyvä ihminen *Hetki hauskaa -käsikirjoituskilpailun tuotantotuki 2012 Ilmianto *Elokuvan laatutuki 2010 *Novellielokuva -käsikirjoituskilpailun tuotantotuki 2009 == Lähteet == Luokka:Suomalaiset käsikirjoittajat Luokka:Vuonna 1978 syntyneet Luokka:Elävät henkilöt Luokka:Suomalaiset elokuvaohjaajat
Piłan voivodikunta

Piłan voivodikunta () oli 1975–1998 yksi Puolan 49 voivodikunnasta. Sen hallintokeskus oli Piła. Piłan voivodikunnan alue jaettiin vuoden 1999 hallintouudistuksessa nykyisille Ison-Puolan ja Länsi-Pommerin voivodikunnille.Dz.U. z 1975 r. nr 16, poz. 91.Wykaz Nowych Deskryptorów Geograficznych (151) (1-13.04.2017) == Lähteet == Luokka:Puolan voivodikunnat 1975–1998
Piotrkówin voivodikunta

Piotrkówin voivodikunta () oli 1975–1998 yksi Puolan 49 voivodikunnasta. Sen hallintokeskus oli Piotrków Trybunalski. Piotrkówin voivodikunnan alue jaettiin vuoden 1999 hallintouudistuksessa nykyisille Łódźin ja Świętokrzyskien voivodikunnille.Dz.U. z 1975 r. nr 16, poz. 91.Wykaz Nowych Deskryptorów Geograficznych (151) (1-13.04.2017) == Lähteet == Luokka:Puolan voivodikunnat 1975–1998
Mesonauta

Mesonauta on kirjoahventen (Cichlidae) heimoon kuuluva kalasuku. Siihen kuuluu kuusi lajia, joita tavataan Etelä-Amerikasta: * Mesonauta acora (Castelnau, 1855) – Marmoriviiva-ahven * Mesonauta egregius Kullander & Silfvergrip, 1991 – Savanniviiva-ahven * Mesonauta festivus (Heckel, 1840) – Viivakirjoahven * Mesonauta guyanae Schindler, 1998 * Mesonauta insignis (Heckel, 1840) – Hohtoviiva-ahven * Mesonauta mirificus Kullander & Silfvergrip, 1991 – Keltaviiva-ahven == Lähteet == * Lajien suomenkieliset nimet: === Viitteet === Luokka:Kirjoahvenet
Płockin voivodikunta

Płockin voivodikunta () oli 1975–1998 yksi Puolan 49 voivodikunnasta. Sen hallintokeskus oli Płock. Płockin voivodikunnan alue jaettiin vuoden 1999 hallintouudistuksessa nykyisille Łódźin ja Masovian voivodikunnille.Dz.U. z 1975 r. nr 16, poz. 91.Wykaz Nowych Deskryptorów Geograficznych (151) (1-13.04.2017) == Lähteet == Luokka:Puolan voivodikunnat 1975–1998
Anna-Katriina Kykkänen

Anna-Katriina Kykkänen on suomalainen näyttelijä ja äänikirjanlukija. Hän on näytellyt televisiosarjassa Roba. ==Opiskelu ja ura== Kykkänen opiskeli puhe- ja draamataidetta Snellman-korkeakoulussa vuosina 2013–2017. Kykkänen on toiminut sekä näyttelijänä että äänikirjanlukija. Hän on näytellyt muun muassa televisiosarjassa Roba. Lokakuuhun 2020 mennessä Kykkäsen lukemia äänikirjoja oli julkaistu 11 kappaletta. ==Luottamustehtävät== Kykkänen on toiminut Euphoria Borealis ry:n hallituksen jäsenenä vuonna 2020. ==Äänikirjat== Kykkänen on toiminut lukijana seuraavissa äänikirjoissa: *Markku Siltala: Hän oli siinä (2019) *Sylvain Neuvel: Heräilevät jumalat (2019) *Päivi Laakso: Sääskenpyytäjät (2019) *Sari Luhtanen: Sydän kylmänä (2019) *Lucinda Riley: Varjon sisar (2019) *Alan Bradley: On hieno paikka haudan povi (2019) *Paola Pigani: Nokkosia ja ihmisiä (2020) *Katariina Leino: Noitasiskot (2020) *Cristina Sandu: Vesileikit (2020) *Emmi-Liia Sjöholm: Paperilla toinen (2020) *Marja Hiltunen: Vainio-Tanin Elsa (2020) ==Filmografia== === Televisiosarjat === Vuosi Sarja Rooli 2018 HasBeen Blog Awards jatkoilija 2019 Roba kirkon työntekijä == Lähteet == Luokka:Suomalaiset näyttelijät Luokka:Syntymävuosi puuttuu Luokka:Elävät henkilöt
Eevi Rola

Eevi Rola (oik. Eevi Rytkölä; s. 24. toukokuuta 1995 Helsinki) on suomalainen kansainvälisesti palkittu näyttelijä ja elokuvantekijä. Koulutukseltaan hän on näyttelijä. ==Koulutus ja ura== Eevi Rola valmistui ylioppilaaksi vuonna 2015 Vaskivuoren musiikkilukiosta, jonka jälkeen hänet hyväksyttiin opiskelemaan elokuvanäyttelemistä New York Film Academyyn Yhdysvaltoihin. Rola valmistui New York Film Academystä (New York ja Los Angeles) näyttelijäksi (Bachelor of Fine Arts) vuonna 2018. ==Tunnustuksia== Vuonna 2019 ja 2020 Rola asetettiin ehdolle käsikirjoittamassaan ja tähdittämässään sarjassa Easy Street (2018) ja palkittiin useilla kansainvälisillä elokuvafestivaaleilla, muun muassa Actors Award, Los Angelesissa (Best Actress-palkinto) ja Sanctuary International Film Festivaleilla Australiassa. == Yksityiselämä == Eevi Rola on suomalaisen kuvanveistäjän, Johanna Rytkölän tytär. Eevi Rola on valokuvaaja Lotta Lemetin hyvä ystävä ja he ovat asuneet yhdessä New Yorkissa ja Los Angelesissa. ==Filmografia== ===Elokuvat=== Elokuvat Vuosi Elokuva / Televisioelokuva Rooli 2016 Fame Sara 2017 Happy Birthday, Rachel! Anna 2018 Easy Street Sydney 2020 Songs Are For Happy Days Nicole == Lähteet == == Aiheesta muualla == * Eevi Rolan kotisivu Luokka:Suomalaiset näyttelijät Luokka:Vuonna 1995 syntyneet Luokka:Elävät henkilöt
Poznańin voivodikunta

Poznańin voivodikunta () oli 1975–1998 yksi Puolan 49 voivodikunnasta. Se oli pinta-alaltaan 8 151 km² ja sen hallintokeskus oli Poznań. Poznańin voivodikunnan alueesta tuli vuoden 1999 hallintouudistuksen tuloksena osa nykyistä Ison-Puolan voivodikuntaa.Dz.U. z 1975 r. nr 16, poz. 91.Wykaz Nowych Deskryptorów Geograficznych (151) (1-13.04.2017) == Lähteet == Luokka:Puolan voivodikunnat 1975–1998
Vilma Tihilä

Vilma Tihilä (s. 1991) on suomalainen elokuva- ja näyttämöohjaaja, koreografi ja tanssija. Tihilä on työssään erikoistunut tanssielokuvaan ja monitaiteellisiin näyttämöteoksiin yhdistäen teoksissaan nykytanssia, fyysistä teatteria ja uutta musiikkia. Koulutukseltaan hän on tanssielokuvan maisteri ja tanssija. == Koulutus ja ura == Tihilä on valmistunut tanssielokuvan maisteriksi (MA in Screendance) London Contemporary Dance Schoolista vuonna 2019 sekä tanssijaksi Turun konservatoriosta vuonna 2015. Tihilä on myös opiskellut Sibelius-Akatemiassa musiikin teoriaa ja klassista laulua sekä Stockholms Dramatiska Högskolanissa fyysistä elokuvaa. Tihilän ohjaamia elokuvia on esitetty muun muassa Loikka Tanssielokuva Festivaalilla Suomessa, InShadow Festivaalilla Portugalissa, Bestia Danzantes Dance Film Festivaalilla] Chilessä, Video-Poetry Festivaalilla Argentiinassa ja F-O-R-M Festivaalilla Kanadassa. Tihilän ohjaamia näyttämöteoksia on esitetty muun muassa Helsingin Musiikkitalossa, Joensuun Kaupunginteatterissa, Turun Barker- teatterissa, Pietarsaaren Schaumann-salissa ja Vapaan Taiteen Tilassa Suomessa sekä ulkomailla muun muassa Englannissa, Puolassa, Virossa, Palestiinassa ja Kamerunissa. Tihisen puoliso on näyttelijänä-ohjaaja Sami Hokkanen joka tekee myös tanssielokuvia. == Teokset == Elokuvat Vuosi Elokuva Rooli 2019 Unisono Ohjaaja, kuvaaja 2018 Paikka Koreografi 2016 Contiguity Ohjaaja, koreografi Näyttämöteokset Vuosi Teos Rooli 2019 Kajo Koreografi Eläinten Karnevaali Koreografi, tanssija 2018 One Act on Identity Ohjaaja Johann Nyt! Ohjaaja 2017 Flora & Fauna Koreografi, tanssija Aix Ohjaaja, koreografi == Lähteet == == Aiheesta muualla: == * Luokka:Suomalaiset elokuvaohjaajat Luokka:Suomalaiset koreografit Luokka:Suomalaiset tanssijat Luokka:Vuonna 1991 syntyneet Luokka:Elävät henkilöt